Zápisnica Plenárnej schôdze

Občianskeho združenia „Rodičovské združenie“ pri ZŠ a MŠ v Dolných Orešanoch

zo dňa 14. septembra 2022.

Body:

1. Prezentácia zúčastnených členov OZ RZ
2. Oboznámenie rodičov so zložením výboru OZ RZ
3. Voľba štatutárneho zástupcu – predsedníčky OZ RZ
4. Správa o finančnom hospodárení za školský rok 2021/22
5. Návrh na schválenie rozpočtu OZ RZ na školský rok 2022/23
6. Schválenie dobrovoľného rodičovského príspevku na školský rok 2022/23
7. Schválenie dobrovoľného rodičovského príspevku pri zápise detí do 1. ročníka
8. Návrh a schválenie nového člena - zástupcu rodičov v Rade školy
9. Diskusia
10. Ukončenie schôdze

Rokovanie:

1. Plenárnu schôdzu zahájili členka OZ RZ p. Balcová a riaditeľka školy PhDr. Mária Tremková, ktoré privítali všetkých prítomných rodičov a učiteľov.
2. Pani riaditeľka predstavila plénu členov výboru OZ RZ v tomto zložení: Gabriela Bobríková (zástupca rodičov za 2. ročník), p. Michaela Bilková (3. ročník), p. Andrea Dobšovičová (4. ročník), p. Zuzana Křivánková (5. ročník), p. Lucia Čmaradová (6. ročník), p. Alexandra Mončeková (7. ročník), p. Bibiána Ružarovská (8. ročník), p. Milena Balcová (9. ročník). Zástupca rodičov za prvákov bude zvolený na najbližšom rodičovskom združení.
3. Za predsedu OZ RZ na školský rok 2022/23 navrhli členovia OZ RZ p. Alexandru Mončekovú a návrh bol prítomnými jednohlasne schválený. Nikto sa hlasovania nezdržal.
4. Pani Beáta Voleková, ekonómka školy, predložila plénu správu o finančnom hospodárení OZ RZ v uplynulom školskom roku, ktorú prečítala riaditeľka ZŠ s podrobným vysvetlením výdavkov a príjmov.
5. Bol predložený návrh rozpočtu na školský rok 2022/23, ktorý bol prítomnými jednohlasne schválený. Nikto sa hlasovania nezdržal.
6. Dobrovoľný ročný rodičovský príspevok na školský rok 2022/23 bol navrhnutý na 40,- € na jedno dieťa, pričom na druhé dieťa bude príspevok 20,-€ a na tretie rodič nebude platiť žiadny príspevok. Tento návrh bol jednohlasne schválený. Nik sa hlasovania nezdržal.
7. Dobrovoľný jednorazový rodičovský príspevok pri zápise dieťaťa do 1. ročníka v roku 2022 bol navrhnutý vo výške 15,-€. Návrh bol jednohlasne schválený a hlasovania sa nik nezdržal.
8. Za nového člena Rady školy (zástupca rodičov) bola navrhnutá a zvolená pani Jana Krajniaková.
9. Riaditeľka školy PhDr. Mária Tremková poďakovala Obecnému úradu a tiež všetkým rodičom, ktorí pomáhajú vedeniu školy, zúčastňujú sa brigád, prispeli vecnými darmi a pod. Vyzvala rodičov na oboznámenie sa so Školským poriadkom a Plánom práce školy na webovej stránke školy, oboznámila prítomných s možnosťami prihlášky dieťaťa do družiny, na lyžiarsky výcvik a i.. Vedúca školskej jedálne p. Zuzana Křivánková oznámila rodičom pokyny pre platbu príspevku na stravu a možnosti odhlasovania stravy (vždy v predošlý deň do 14.00 hod.).
10. Členka OZ RZ p. Balcová a riaditeľka PhDr. Tremková sa poďakovali prítomným za účasť a ukončili plenárnu schôdzu.

Zapísala Milena Balcová